สวัสดีค่ะ จะสอบถามเรื่องตามหัวข้อเลยค่ะพอดีมีเพศสัมพันธ์ครั้งแรกแบบหลั่งนอก พออีกประมาณ 2 ชั่วโมงมีเพศสัมพันธ์ครั้งที่ 2 โดยได้มีการ Oral Sex ก่อนที่จะมีเพศสัมพันธ์ครั้งที่ 2 โดยที่ไม่ได้ล้างตอนมีเพศสัมพันธ์ครั้งแรกแต่มีเพศสัมพันธ์ครั้งที่ 2 ประมาณอีก 2 ชั่วโมงต่อมาโดยการมีเพศสัมพันธ์ครั้งที่ 2 นั้นไม่เสร็จและไม่มีการหลั่งอสุจิออกมา อยากถามว่ามีโอกาสท้องไหม แต่เจ้าของกระทู้ได้รับประทานยาคุมกำเนิดแบบรายเดือนยี่ห้อ เมโลเดีย ชนิด 21 เม็ดมาประมาณมากกว่า 1 ปี และได้รับประทานยาคุมกำเนิดทุกวันไม่เคยขาดและตรงเวลาตลอดไม่เคยรับประทานช้ากว่าเวลาปกติเกิน 5นาที
สวัสดีค่ะการใช้ยาคุมกำเนิดแบบแผงรายเดือนเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้กรณีเป็นแบบยาคุมจำนวน 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่และถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปจากที่กล่าวมาถ้ากินยาคุมแบบ 21 เม็ดทุกวันต่อเนื่องตรงเวลาไม่เคยขาด ยามีประสิทธิภาพได้ประมาณ 99% ขึ้นไป คือจะไม่ทำให้เกิดการตกไข่ในแต่ละเดือน ดังที่กล่าวมาจึงมีโอกาสตั้งครรภ์ได้น้อยมากๆแม้จะมีการหลั่งในหรือไม่ก็ตามหากไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิก่อนที่จะเริ่มยาแผงถัดไปค่ะ